
కొన్నాళ్లుగా శ్రీశ్రీ రాసిన ఒక పద్యం, దాని అనువాదంపై జరిగిన చర్చ చాలా ఆహ్లాదక రంగా ఉన్నది. నిజం చెప్పద్దూ! కొందరి విమర్శలు కడుపుబ్బ నవ్వు పుట్టించాయి. అయినా, విమర్శకులు గౌరవనీయులు, సాహితీ ఉద్ధతులు. ‘ఉద్ధతుల మధ్య ఉవిదలకుండతరమే,’ అన్న పద్య పాదం గుర్తుకొచ్చి, ఈ అనువాద రణరంగంలోకి దిగటానికి దుస్సాహసం చెయ్యటానికి భయంగా ఉంది. కానీ, ఒక అనువాదసరణిపై రెండు మాటలు చెప్పబుద్ధయ్యింది. పద్యంలో ఒక ముఖ్య భాగం అనువాదం ఇలా సాగాలని చేసిన ఆ సూచన ఇది:Who can shoot this bullWatch its nonchalant gazeAye aye Motor Car-Why such a hurry yaarBhai Bhai cycle wallahTake care, bull won't avoid you...పై అనువాదంలో, రైమ్ కోసం పడ్డ తాపత్రయం వదిలిపెట్టి, "Shoot the bull'' అంటే అర్థం విడమర్చి చెప్పటం, ఇంగ్లీషు వచ్చినవాళ్ళని అవమా నించడమే అవుతుంది. అయితే, పై అనువాదంలో ఇంగ్లీషు మాటలు లేవని ఎవరూ అనలేరు. అయితే, ఇది ఇంగ్లీషు అని, ఇంగ్లీషు రెండవ భాషగా తెలుగు మీడియం బడిలో చదువుకుంటున్న తెలుగు పిల్లలు కూడా ఒప్పుకోరు. పంజాబ్లోనో, గుజరాత్లోనో ఈ రకమైన భాషని ‘హింగ్లీషు’ అంటారు. అంటే,  హిందీ + ఇంగ్లీషు = హింగ్లీషు, అని అర్థం. దీనినే, రైల్వే ప్లాట్ఫామ్ అంగ్రేజి అని కూడా అనవచ్చు. ఈ రకమైన భాష తప్పకుండ కొన్ని చోట్ల చలామణీ అవుతుంది; ఇంగ్లీషు మాతృభాషగా ఉన్న దేశాలలో తప్ప!ఒక విషయం మాత్రం చెప్పి తీరాలి. ఒక కవితకి ఎన్ని అనువాదాలు వస్తే అంత మంచిది అనే ఆప్టిమిస్టులు, అమాయకులూ ఎందరో ఉన్నారు. అందరికీ వందల వందనాలు. మా తాతమ్మ- అంటే మా తాతగారి అమ్మమ్మ- మా చిన్నప్పుడు మాకు చల్ల పొంగడాలు వేసిపెట్టేది. ‘‘ఏదో ఒక్క పొంగడమన్నా గుండ్రంగా రాకపోతుందిటే,’’ అని అనేది. ఆవిడ నూట మూడు ఏళ్ళు బతికింది. ఆఖరి రోజుల్లో ఆవిడకి కళ్ళు కూడా సరిగా కనిపించేవి కావు. కానీ పొంగడాలు వెయ్యడం మానలేదు. ఆవిడ కనీసం పదివేల పొంగడాలన్నా వేసి ఉంటుంది. నాకు తెలిసి ఒక్క పొంగడం కూడా గుండ్రంగా రాలేదు. అయినా, ఆవిడ గొప్ప ఆప్టిమిస్టు కాదని మాత్రం అనలేను. ఉమా కౌండిన్య

konnaallugaa srishree raasina oka padyam, daani anuvaadampai jarigina charcha chala aahlaadaka rangaa unnadi. nijam cheppadduu! kondari vimarsalu kadupubba navvu puttinchaayi. aina, vimarsakulu gouravaneeyulu, saahitii uddhatulu. ‘uddhatula madhya uvidalakundatarame,’ anna padya paadam gurtukochi, ee anuvaada ranarangamloki digataaniki dussahasam cheyyataaniki bhayamgaa undi. cony, oka anuvaadasaranipai rendu maatalu cheppabuddhayyindi. padyamlo oka mukhya bhagam anuvaadam ilaa saagaalani chesina aa suuchana idhi:Who can shoot this bullWatch its nonchalant gazeAye aye Motor Car-Why such a hurry yaarBhai Bhai cycle wallahTake care, bull won't avoid you...pai anuvaadamlo, raim kosam padda taapatrayam vadilipetti, "Shoot the bull'' ante artham vidamarchi cheppatam, ingleeshu vachinavaallani avama ninchadame avutundi. ayithe, pai anuvaadamlo ingleeshu maatalu levani evaruu analeru. ayithe, idhi ingleeshu ani, ingleeshu rendava bhashaga telugu meedium badilo chaduvukuntunna telugu pillalu kuudaa oppukoru. panjablono, gujaraatlono ee rakamaina bhashani ‘hinglishu’ antaaru. ante,  hindi + ingleeshu = hinglishu, ani artham. deenine, railve platpham angreji ani kuudaa anavacchu. ee rakamaina bhasha tappakunda konni chotla chalaamanii avutundi; ingleeshu maatrubhaashagaa unna deshaalalo tappa!oka vishayam maatram cheppi tiiraali. oka kavitaki enni anuvaadaalu vaste anta manchidi ane aaptimistulu, amaayakuluu endaro unnaaru. andarikee vandala vandanaalu. maa taatamma- ante maa taatagaari ammamma- maa chinnappudu maaku challa pongadaalu vesipettedi. ‘‘edho okka pongadamanna gundramgaa rakapotundite,’’ ani anedi. aavida noota moodu ellu batikindi. akhari rojullo aavidaki kallu kuudaa sarigaa kanipinchevi kaavu. cony pongadaalu veyyadam maanaledu. aavida kaneesam padivela pongadaalannaa vesi untundi. naaku telisi okka pongadam kuudaa gundramgaa raledu. aina, aavida goppa optimistu kaadani maatram analenu. umaa koundinya